Title: Príloha č
Author: kosarova
Last saved by: podhorsky
Company: MV SR

Príloha č. 4
                                           	
k zákonu č......Z. z. o územnom plánovaní a stavebnom poriadku
a o zmene a doplnení  zákona č. 455/1991 Zb. o živnostenskom podnikaní (živnostenský zákon)  v znení neskorších predpisov  (stavebný zákon)

Stavby, ich zmeny, údržba stavieb a terénne úpravy ktoré vyžadujú ohlásenie stavebnému úradu

Stavby, ich zmeny, údržba stavieb a terénne úpravy ktoré vyžadujú ohlásenie stavebnému úradu sú:
a)   budovy, a to 
1. 	bytové budovy a budovy na rekreáciu do 150 m^2 zastavanej plochy s jedným podzemným podlažím do hĺbky 3 m a najviac s dvoma nadzemnými podlažiami a podkrovím,
2. 	budovy do 300 m^2 zastavanej plochy okrem bytových budov a budov na rekreáciu, s jedným  nadzemným podlažím do výšky 15 m, 
3. 	podzemné stavby do 300 m^2 zastavanej plochy s jedným podzemným podlažím do hĺbky 3 m, ak nejde o vodné stavby,
4. 	stavby nepodpivničené s jedným nadzemným podlažím do 150 m^2 zastavanej plochy a do      8 m výšky na poľnohospodárske a lesnícke účely s výnimkou stavieb na ustajnenie a chovanie zvierat,
5. 	stavby pre chovateľstvo s jedným nadzemným podlažím o zastavanej ploche do 50 m^2 a do 5 m výšky,

b) 	zmena stavby a údržba stavby, a to 
1. 	jednopodlažné nadstavby bytových budov do 300 m^2 nadstavovanej plochy,
2.	stavebné úpravy, ktoré môžu negatívne ovplyvniť životné prostredie, zdravie osôb, protipožiarnu bezpečnosť, stabilitu, bezpečnosť pri užívaní a vzhľad stavby,
3.	 stavebná úprava kotolne, ak sa pri nej podstatne menia jej parametre, mení sa topné médium alebo spôsob odvodu spalín,
4.	udržiavacie práce na stavbe, ak ide o stavbu, ktorá je kultúrnou pamiatkou, 

c)  inžinierske stavby a zariadenia vrátane ich zmien, a to
1. 	veterné elektrárne do výšky 10 m,
2.   pripojenia  na pozemné komunikácie,
3. 	chodníky, cesty, premostenia, podchody v oplotených priestoroch do šírky 5 m a výšky     3 m,
4. 	oporné múry do výšky 2,5 m, 
5. 	prízemné stavby elektronických komunikačných sietí, ak ich zastavaná plocha nepresahuje 25 m^2 a výška 4,5 m,
6.	zariadenia  geodetických bodov štátnych bodových polí v chránených územiach a národných parkoch, 
7.	zásobníky na vodu alebo na iné  látky, ktoré nie sú horľavými kvapalinami  alebo horľavými plynmi do objemu 100 m^3 a do výšky 6 m,
8. 	zásobníky a silá na uskladnenie poľnohospodárskych produktov, krmív a hnojív do objemu 100 m^3 a do výšky 6 m,
 9.	stavby protihlukových stien,

d)  ostatné stavby, a to
1. 	cirkusové stany pre viac ako 200 osôb, 
2.	výrobky, ktoré plnia funkciu stavby s jedným nadzemným podlažím, pokiaľ budú užívané osobami, alebo slúžia na ustajnenie zvierat, 
3.	budovy zariadenia staveniska do 300 m^2 zastavanej plochy a do 10 m výšky nepodpivničené s jedným nadzemným podlažím a haly do 1000 m^2 zastavanej plochy a do výšky 15 m, s jedným nadzemným podlažím,
4.	výstavné haly, športové haly, stajne, prístrešky, prenosné haly pre najviac 100 osôb, 
5.	stavby umeleckých diel a pamätníkov do 150 m^2 ,
6.   stavby pre reklamu,

e)	terénne úpravy, a to 
1.	úpravy terénu, násypy a výkopy do 3 m výšky alebo hĺbky a do plochy 600 m^2, 
2.	výkopy a zásypy pre  uloženie zásobníkov podľa písmena c) bodov 7 a 8,
3.	verejné trhoviská, skladové, výstavné a manipulačné plochy do 400 m^2, ktoré neslúžia na skladovanie a manipuláciu s horľavými látkami, chemickými látkami alebo výbušnými látkami.